
Kako se tumači ***[hadis](https://pitajucene.com/search/Hadis/questions/ "Pretraži pitanja o hadisima")***: “ZA MOJ UMMET NEMA KAZNE NA AHIRETU. ALLAH JE UČINIO DA MU ***[KAZNA](https://pitajucene.com/search/kazna/questions/ "Pretraži pitanja o kaznama")*** BUDE NA OVOM SVIJETU – UBITSTVA, ZEMLJOTRESI I SMUTNJE!!!”


* 
* 
* 
* 
* 
* 
* 

 
Šta znači hadis ZA MOJ UMMET NEMA KAZNE NA AHIRETU?

Rekao je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve selleme, u hadisu kojeg prenosi Ebu Musa:”OVAJ MOJ UMMET JE UMMET KOJEM JE UKAZANA MILOST. ZA MOJ UMMET NEMA KAZNE NA AHIRETU. ALLAH JE UČINIO DA MU ***[KAZNA](https://pitajucene.com/search/kazna/questions/ "Pretraži pitanja o kaznama")*** BUDE NA OVOM SVIJETU – UBITSTVA, ZEMLJOTRESI I SMUTNJE!!!” (EBU DAVUD)


Alijj El-Kari veli: “Ummet koji se spominje u hadisu je ummetu-l idžabe (muslimani), a milost koja se spominje u hadisu jeste milost koja je ukazana samo muslimanima, zbog toga što imaju poslanika koji je milost svjetovima, a koji se naziva i vjerovjesnik milosti (nebijju-r-rahmeti). Riječi “ZA NJEGA NEMA KAZNE NA AHIRETU” znače da taj ummet neće biti kažnjavan teškim kaznama na ahiretu, nego će većina tih kazni biti odstranjena od ummeta prilikom raznih nedaća, bolesti i raznih vidova iskušenja, a što potvrđuje i nastavak hadisa:”ALLAH JE UČINIO DA MU KAZNA BUDE NA OVOM SVIJETU – UBITSTVA, ZEMLJOTRESI I SMUTNJE.” Dakle bespravna ubistva. Dok neki drugi učenjaci vele da se ***[hadis](https://pitajucene.com/search/Hadis/questions/ "Pretraži pitanja o hadisima")*** odnosi samo na one koji nisu činili velike grijehe.”


Dalje navodi Alijj El-Kari govor Muzhira: “Ovo je muškil hadis[1] jer se u njemu spominje da Allah neće nikoga kazniti iz ovog ummeta bez obzira da li se radilo o onima koji čine velike grijehe ili ne. Međutim preneseni su drugi hadisi koji govore o kažnjavanju onih koji čine velike grijehe, pa se možda riječ ummet koja se spominje u hadisu može odnositi na one koji budu slijedili Poslanika, sallallahu alejhi ve selleme, na način kako to treba činiti, čineći pri tome ono što je Allah naredio, a ostavljajući ono što je zabranio.


Hadis bilježi Ebu Davud i Hakim u svome Mustedreku. Ispravnim ga je ocijenio i potvrdio imam Zehebi, a u drugoj verziji hadisa stoji: “MOJ UMMET JE UMMET MILOSTI. ZA MOJ UMMET NEMA KAZNE NA AHIRETU. ALLAH JE UČINIO DA MU KAZNA BUDE NA OVOM SVIJETU – SMUTNJE, ZENLJOTRESI, UBISTVA I RAZNE NEDAĆE.” Ovu verziju bilježe Ebu Davud, Taberani, Hakim, i Bejheki od Ebu Musaa.


A također bilježi Hakim u “El-Kuna” od Enesa: ”Moj ummet je ummet kojem je ukazana milost i kojem je oprošteno.”


Vidi:Alijj El-Kari, Mirkatu-l-mefatih šerhu miškati-l-mesabih, 8/3372, 3373)


[1]Prema riječima šejha Nuruddina Itra to je onaj hadis koji odudara od šerijatskih pravila pa daje iskrivljeno ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** ili se ne slaže sa drugim šerijatskim tekstom. Vidi:Menhedžu-n-nakdi fi ulumi-l-hadis, str.337


Prof. ***[Senad Muhić](https://pitajucene.com/search/Senad+Muhi%C4%87/answers/ "Pretraži odgovore od prof. Senad Muhić")***


Preuzeto sa stranice <https://subuluselam.wordpress.com> koju uređuje prof. Senad Muhić


